EELNÕU

27.09.2024

VABARIIGI VALITSUS

MÄÄRUS

**Vabariigi Valitsuse 9. märtsi 2023. a määruse nr 22 „Kinnisasja erakorralise hindamise kord“ muutmine**

Määrus kehtestatakse maa hindamise seaduse § 8 lõike 2, riigivaraseaduse § 181 lõike 4 ja § 46 lõike 5 ja looduskaitseseaduse § 20 lõike 3 alusel.

Vabariigi Valitsuse 9. märtsi 2023. a määruses nr 22 „Kinnisasja erakorralise hindamise kord“ tehakse järgmised muudatused:

1. paragrahvi 17 lõiget 2 muudetakse ja sõnastatakse järgmiselt:

„Vahetatavate kinnisasjade hindamisel peavad kinnisasjad olema hinnatud sama väärtuse kuupäeva seisuga ja ühetaoliste varade puhul samadel alustel.“;

1. paragrahvi 20 lõiget 2 täiendatakse teise lausega järgmiselt:

„Ümberkruntimisel ei arvestata ümberkrunditavate osade parima kasutuse muutusega.“;

1. paragrahvi 23 lõiget 6 täiendatakse esimese lausega järgmiselt:

„Turupõhine kasutustasu määratakse ühe euro täpsusega.“;

1. paragrahvi 23 lõike 6 punkt 2 muudetakse ja sõnastatakse järgmiselt:

„2) lühemaks kui kümneks aastaks kasutamiseks andmisel on ühekordseks kasutustasuks kinnisasja kasutusperioodile vastav osa, kuid mitte vähem kui kümme eurot.“;

1. paragrahvi 23 täiendatakse lõikega 7 järgmises sõnastuses:

„(7) Lühemaks kui aastaks kasutamiseks andmisel määratakse ühekordseks kasutustasuks kasutusperioodile vastav osa, kuid mitte vähem kui kümme eurot.“

1. paragrahvi 34 lõike 1 punkt 3 muudetakse ja sõnastatakse järgmiselt:

„3) kasvava metsa hariliku väärtuse määramisel kasutatakse võrdluseks nii suuremate kokkuostjate hinnapakkumuses esitatud puidusortimentide keskmisi lõpplao hindu, millest on maha arvatud transpordikulu kui ka Riigimetsa Majandamise Keskuse avaldatud metsamaterjali müügistatistikas kinnisasja hindamisele eelneva viimase kuu vastavate sortimentide vahelao hindu, välja arvatud hakkepuit, mille puhul arvatakse müügistatistikas avaldatud hinnast maha hakkimise ja transpordikulu;“;

1. paragrahvi 34 lõiget 1 täiendatakse punktidega 31 ja 32 järgmiselt:

„31) transpordikulude arvutamisel lähtutakse Riigimetsa Majandamise Keskuse avaldatud veotariifidest;

32) kui suuremate kokkuostjate hinnapakkumuses mõne sortimendi hind puudub, kasutatakse Riigimetsa Majandamise Keskuse müügistatistikas avaldatud vastava sortimendi vahelao hinda, välja arvatud hakkepuit, mille puudumisel kasutatakse suuremate kokkuostjate küttepuidu sortimendi hinda;“;

1. paragrahvi 34 lõike 1 punkt 4 muudetakse ja sõnastatakse järgmiselt:

„4) hindamisel hüvitamise eesmärgil kõikidele sortimentidele ühikuhinna määramisel Riigimetsa Majandamise Keskuse avaldatud metsamaterjali müügistatistikas kinnisasja hindamisele eelneva 12 kalendrikuu seast valitud kolme kõrgema kaalutud keskmise hinnaga kuu vastavate sortimentide aritmeetilisi keskmisi vahelao hindu, võttes arvesse punktides 5 ja 6 asendatud hindu;“;

1. paragrahvi 34 lõige 4 tunnistatakse kehtetuks;
2. paragrahvi 34 lõige 5 muudetakse ja sõnastatakse järgmiselt:

„(5) Kasvava metsa ülestöötamise kulude hindamiseks kasutatakse Riigimetsa Majandamise Keskuse raieliigile, tüvemahule ja kokkuveokaugusele vastavaid ülestöötamis- ja kokkuveokulusid 1 m³ kohta ja määratud kokkuveo kaugust, seejuures loetakse kokkuveo kauguseks kaalutud keskmist teekonna pikkust iga hinnatava metsaeraldise keskpunktist lähima metsaveoautoga ligipääsetava pealelaadimiseks sobiva alani.“;

1. paragrahvi 35 täiendatakse lõikega 11 järgmiselt:

„(11) Üldjuhul lähtutakse Riigimetsa Majandamise Keskuse avaldatud metsamaterjali müügistatistikast. Kui § 34 lõike 1 punktis 3 nimetatud suuremate kokkuostjate hinnapakkumuse ja Riigimetsa Majandamise Keskuse müügistatistika alusel hinnatud tulemused erinevad rohkem kui 20 protsenti, lähtutakse suuremate kokkuostjate hindadest.“;

1. paragrahvi 36 lõike 3 esimest lauset täiendatakse pärast sõna „kulu“ sõnadega „regioonide kaupa.“;
2. määruse lisad 2, 3, 5 ja 7 kehtestatakse uues sõnastuses (lisatud).

Kristen Michal

Peaminister

Vladimir Svet

Taristuminister

Yoko Alender

Kliimaminister

Taimar Peterkop

Riigisekretär

Lisa 2: Metsa väärtuse arvutamise käik

Lisa 3: Metsa kasvatamise algoritmid

Lisa 5: Arvestuslik sortimenteerimine

Lisa 7: Likviidse metsamaterjali ülestöötamise kulude arvutamine